Mėlynžiedis laumžirgis

Mėlynžiedis laumžirgis (Aeshna cyanea) – laumžirgių (Aeshnidae) šeimos vabzdys.

Kūno ilgis siekia 65–80 mm, išskėsti sparnai – 95–110 mm ilgio. Kakta su ryškiai juoda T formos dėme. Krūtinės priekinė dalis su 2 pailgomis geltonomis ar žaliomis dėmėmis; šonai su juodomis juostomis. Patinų pilvelis iš viršaus su žaliomis, o iš šonų su mėlynomis dėmėmis; patelių šios visos dėmės žalios.

Sutinkami ežerų ir tvenkinių pakrantėse; šios rūšies patinai gina savo teritorijas. Lervos gyvena stovinčiame vandenyje, priaugusiame žolių.

Rūšies arealas apima Europą, Mažąją Aziją ir Šiaurės Afriką. Europoje (taip pat Lietuvoje) tai viena dažnesnių laumžirgių rūšių.J. R. Stonis, V. Sruoga, A. Diškus, A. Remeikis, A. Auksoriūtė, J. Žvironienė. Vabzdžių grupių apžvalga ir siūlymai dėl terminijos vartosenos. Vilnius, 2016, psl. 39. 

 Išnašos 

Kategorija:Tikrieji laumžirgiai